Blaze7451/Wiki-th-20250601 huggingface dataset:
อันดับนกกระสา

อันดับนกกระสา (Bittern, Ibis, Heron, Spoonbill, Stork) เป็นอันดับของนกจำพวกนกน้ำอันดับหนึ่ง ใช้ชื่ออันดับว่า Ciconiiformes  ประกอบด้วยนกน้ำตั้งแต่ขนาดเล็กถึงกลาง และขนาดใหญ่ มีลักษณะเด่น คือ ขายาว ปากใหญ่ ได้แก่ นกกระสา, นกยาง, นกปากห่าง มีวิวัฒนาการเพื่อการดำรงชีวิตตามพื้นหาดทรายชายเลนและท้องทุ่งชายน้ำ  พบกำเนิดในตอนปลายสมัยอีโอซีนถึงปัจจุบัน
แบ่งออกได้เป็นวงศ์ต่าง ๆ ได้ 5 วงศ์ (ดูในตาราง) ในประเทศไทยพบ 3 วงศ์ 36 ชนิด เดิมเคยมีวงศ์ในอันดับนี้มากกว่านี้ อาทิ นกปากซ่อม แต่ปัจจุบันแบ่งออกมาต่างหาก

**อ้างอิง**

**แหล่งข้อมูลอื่น**
หมวดหมู่:นก
หมวดหมู่:อันดับนกกระสา
ป้อมปราการของราชวงศ์โห่

(Thành nhà Hồ) เป็นป้อมปราการแห่งหนึ่งในประเทศเวียดนาม สร้างขึ้นในสมัยราชวงศ์โห่ (ค.ศ. 1400–1407) ตั้งอยู่ที่ตำบลเต็ยซาย (Tây Giai) อำเภอหวิญหลก (Vĩnh Lộc) จังหวัดทัญฮว้า ริมชายฝั่งเวียดนามเหนือตอนกลาง
ปราสาทเต็ยโด (Tây Đô) มีรูปทรงเป็นสี่เหลี่ยมผืนผ้า ความยาวเหนือจรดใต้เท่ากับ 870.5 เมตร ตะวันออกจรดตะวันตกเท่ากับ 883.5 เมตร มีประตูสี่ด้าน ประตูหน้าคือประตูด้านทิศใต้ มีความสูง 9.5 เมตรและกว้าง 15.17 เมตร อีกสามประตูอยู่ทางทิศเหนือ ตะวันออก และตะวันตก  
ตัวปราสาทสร้างขึ้นจากก้อนหิน ซึ่งแต่ละก้อนมีขนาดประมาณ 2 × 1 × 0.7 เมตร
นอกเหนือจากประตูแล้ว ตัวปราสาทเกือบทั้งหมดได้พังทลายไปแล้ว
ป้อมปราการของราชวงศ์โห่ได้รับการจดทะเบียนเป็นมรดกโลกทางวัฒนธรรมของยูเนสโกเมื่อวันที่ 27 มิถุนายน พ.ศ. 2554

**ระเบียงภาพ**

**อ้างอิง**

หมวดหมู่:สิ่งก่อสร้างในคริสต์ศตวรรษที่ 15
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศเวียดนาม
หมวดหมู่:จังหวัดทัญฮว้า
แม่แบบ:เหตุการณ์ปัจจุบัน/2554 กรกฎาคม 19

* เฮลิคอปเตอร์ รุ่น แบล็กฮอว์ก  ตกซ้ำชายแดนไทย-พม่า หลังจากที่ พล.ต.ตะวัน เรืองศรี (ผบ.พล.9) นำคณะทหารและช่างภาพ รวม 9 คนขึ้นบินออกไปปฏิบัติภารกิจลำเลียงศพ 5 ทหาร ซึ่งเสียชีวิตจากเหตุการณ์ ฮ. รุ่น ฮิวอี้ตกในเขตแก่งกระจานเมื่อวันที่ 16 ก.ค. เผยแบล็กฮอว์ก บินขึ้นไปไม่เท่าไหร่สัญญาณก็ขาดหายไป   ข่าวสดออนไลน์- คณะกรรมการการเลือกตั้งรับรองสมาชิกสภาผู้แทนราษฎรรอบที่สองแล้ว  ข่าวสดออนไลน์- ส.ลือเนตร  นักประพันธ์เพลงชื่อดัง อาทิเพลงนักร้องปืนโหด ด้อมๆมองๆ คนเริ่มมีความรัก น้ำตาแก้ปัญหาไม่ได้ และเพลงคำเตือนแม่ รวมถึงเป็นบรรณาธิการอาวุโสนิตยสารลูกทุ่งอินเตอร์ และเจ้าของรายการลูกทุ่งอินเตอร์และรายกรรักษ์ไทยสไตย์อินเตอร์ทางช่อง5 “ได้เสียชีวิตลงแล้ว  http://blog.apvut.com/archives/4617
}
แม่แบบ:เก็บกวาด-นิยาย/doc

== ข้อบ่งใช้**
ใส่แม่แบบนี้ไว้ ณ บทความที่มีเนื้อหาปนเประหว่างเรื่องจริงกับเรื่องสมมุติ และจำเป็นต้องแยกแยะเรื่องดังกล่าวให้ชัดเจน
ro:Format:Ficţiune
หมวดหมู่:แม่แบบวิกิพีเดีย
มอม

มอม อาจหมายถึง- สกปรก, มอมแมม; เปื้อนด้วยสีมัว ๆ ดำ ๆ เช่น หน้ามอม, ทำให้เปื้อนด้วยสีมัว ๆ ; เปื้อนเปรอะ, สกปรก, เช่น เนื้อตัวมอมแมม; ทำให้เสียชื่อเสียง, ทำให้มัวหมอง- มอม (สัตว์), เรียกรูปสัตว์ในนิยายที่มักสักตามร่างกาย ส่วนใหญ่เป็นรูปสิงห์- มอมเหล้า, ล่อให้กินเหล้าจนเมาครองสติไม่ได้
** ทำให้เสียสติด้วยของมึนเมามีเหล้าเป็นต้น เช่น มอมเหล้า มอมกัญชา- มอมหน้า, เอามินหม้อ เป็นต้น ละเลงบนหน้า เพื่อไม่ให้คนอื่นจำหน้าได้- มอมเมา, ทำให้หลงผิด, ทำให้หมกมุ่นในทางที่ผิด- มอม (เรื่องสั้น), เรื่องสั้นยอดนิยมของ หม่อมราชวงศ์คึกฤทธิ์ ปราโมช
เคอร์ดิสถานอิรัก

เขตปกครองตนเองเคอร์ดิสถานแห่งอิรัก
เคอร์ดิสถานอิรัก หรือ เคอร์ดิสถานใต้ (Başûrê Kurdistanê) หมายถึงดินแดนที่มีประชากรชาวเคิร์ดที่อยู่ทางตอนเหนือของอิรัก ถือว่าเป็นหนึ่งในสี่ดินแดนของ "เคอร์ดิสถาน" ในเอเชียตะวันตก ซึ่งรวมถึงบางส่วนทางตะวันออกเฉียงใต้ของตุรกี (เคอร์ดิสถานตอนเหนือ) ทางตอนเหนือของซีเรีย (เคอร์ดิสถานตะวันตก) และทางตะวันตกเฉียงเหนือของอิหร่าน (เคอร์ดิสถานตะวันออก)
ภูมิประเทศส่วนใหญ่เป็นเทือกเขาและมีแม่น้ำหลายสายไหลผ่านเทือกเขา ทำให้เป็นพื้นที่ที่อุดมสมบูรณ์ และมีอุณหภูมิแตกต่างกันในแต่ละพื้นที่ ในฤดูร้อนอุณหภูมิประมาณ 39-43 องศาเซลเซียส และอาจสูงถึง 50 องศาเซลเซียส ส่วนในฤดูหนาวอุณหภูมิประมาณ 7-13 องศาเซลเซียส และอาจต่ำลงถึง 2-7 องศาเซลเซียส
ภาษาทางการคือภาษาเคิร์ดและอาหรับ และมีชนชาติส่วนใหญ่เป็นชาวเคิร์ด (ร้อยละ 55)  นอกนั้นเป็นชาวเติร์ก อาร์มีเนีย อัสซีเรีย และอาหรับ ระบบเงินของเคอร์ดิสถานคือดีนาร์อิรัก

**อ้างอิง**
หมวดหมู่:เคอร์ดิสถาน
ระบบสืบพันธุ์

ระบบสืบพันธุ์ (reproductive system) เป็นระบบของอวัยวะในร่างกายสิ่งมีชีวิตซึ่งทำงานร่วมกันโดยมีจุดประสงค์เพื่อการสืบพันธุ์เพิ่มจำนวนสิ่งมีชีวิตให้มากขึ้น ในระบบนี้จำเป็นต้องอาศัยสารต่าง ๆ อาทิ ของเหลว ฮอร์โมน และฟีโรโมนหลายชนิดเพื่อช่วยเหลือในการทำงาน ระบบสืบพันธุ์เป็นระบบซึ่งแตกต่างจากระบบอวัยวะอื่น ๆ กล่าวคือระบบเพศของสัตว์ต่างชนิดกันก็มีความแตกต่างกัน ความหลากหลายนี้ก่อให้เกิดการผสมรวมกันของสารพันธุกรรมระหว่างสิ่งมีชีวิตสองตัว เพื่อเพิ่มความสามารถในการดำรงอยู่ในสิ่งแวดล้อมของลูกหลานต่อไป

**อ้างอิง**
หมวดหมู่:ภาวะเจริญพันธุ์
หมวดหมู่:ระบบสืบพันธุ์
การตกเลือดทางสูติกรรม

การตกเลือดทางสูติกรรม (obstetrical hemorrhage) หมายถึง การตกเลือด (hemorrhage) ในช่วงการตั้งครรภ์ การคลอด หรือระยะหลังคลอด ซึ่งอาจหมายถึงการมีการตกเลือดออกทางช่องคลอด หรือตกเลือดในช่องท้องก็ได้
การตกเลือดทางสูติกรรมเป็นสาเหตุอันดับต้นๆ ของการเสียชีวิตของมารดา

**การตกเลือดก่อนคลอด**

**การตกเลือดก่อนคลอดที่ระยะอายุครรภ์น้อย**
ส่วนใหญ่จะเป็นการแท้ง โดยการแท้งที่อายุครรภ์น้อยมากๆ นั้นแยกไม่ออกจากประจำเดือนที่มามากผิดปกติ แต่ถ้าอายุครรภ์มากขึ้นอาจมีเลือดออกเยอะมากและนานได้ แพทย์อาจจำเป็นต้องขูดมดลูกเพื่อหยุดเลือดไม่ให้ออกมากจนเป็นอันตรายแก่ผู้ตั้งครรภ์ นอกจากนี้ยังมีการตั้งครรภ์นอกมดลูกบางรูปแบบที่อาจทำให้มีเลือดออกได้ทั้งภายในและภายนอก ซึ่งอาจเป็นอันตรายถึงขั้นเสียชีวิตได้

**การตกเลือดก่อนคลอดที่ระยะอายุครรภ์มาก**
สาเหตุที่ควรนึกถึงมากที่สุดคือภาวะรกเกาะต่ำ ซึ่งหากเป็นไปได้ควรตรวจพบก่อนเข้าสู่ระยะคลอด และทำคลอดด้วยการผ่าตัด นอกจากนี้ยังมีภาวะรกลอกตัวก่อนกำหนด ซึ่งทำให้มีเลือดออกได้ บางครั้งอาจมีเลือดออกคั่งอยู่ภายในได้

**การตกเลือดระหว่างการคลอด**
นอกจากรกเกาะต่ำและรกลอกตัวแล้ว สาเหตุอื่นที่พบได้และมีอันตรายมากได้แก่ภาวะมดลูกแตก ทำให้มีเลือดออกมากทั้งภายในและภายนอก การมีเลือดออกจากตัวทารกนั้นพบได้น้อยมาก ส่วนใหญ่เป็นไม่มาก แต่อาจมีอันตรายต่อทารกได้มาก

**การตกเลือดหลังคลอด**
การตกเลือดหลังคลอด คือภาวะซึ่งมีการเสียเลือดหลังการคลอด ตั้งแต่ 500 ซีซี ขึ้นไปสำหรับการคลอดทางช่องคลอด หรือตั้งแต่ 1000 ซีซี ขึ้นไปสำหรับการผ่าตัดคลอด เป็นสาเหตุที่พบบ่อยที่สุดของการเสียชีวิตของมารดาในประเทศที่กำลังพัฒนา และเป็นสาเหตุสำคัญของการเสียชีวิตของมารดาทั่วโลก
หมวดหมู่:ภาวะแทรกซ้อนของการเจ็บครรภ์และการคลอด
หมวดหมู่:ภาวะฉุกเฉินทางการแพทย์
หมวดหมู่:สูติศาสตร์
ฌาปนสถาน

ฌาปนสถาน หมายถึง สถานที่ที่ซึ่งใช้ฌาปนกิจศพ อาจแบ่งได้ 2 ประเภท คือ
# ฌาปนสถานสาธารณะ ใช้สำหรับฝังศพหรือเผาศพประชาชนทั่วไป
# ฌาปนสถานเอกชน ใช้สำหรับฝังศพหรือเผาศพโดยการส่วนตัวของครอบครัวหรือของตระกูล

**แหล่งข้อมูลอื่น**
หมวดหมู่:ประเพณีเกี่ยวกับความตาย
กลุ่มอาการวาร์เดนเบิร์ก

กลุ่มอาการวาร์เดนเบิร์ก (Waardenburg's syndrome หรือในชื่ออื่นๆ ได้แก่ Waardenburg­ Shah Syndrome, Waardenburg-Klein syndrome, Mende's syndrome II, Van der Hoeve-Halbertsma-Waardenburg syndrome, Ptosis-Epicanthus syndrome, Van der Hoeve-Halbertsma-Gualdi syndrome, Waardenburg type Pierpont, Van der Hoeve-Waardenburg-Klein syndrome, Waardenburg's syndrome II และ Vogt’s syndrome) เป็นโรคทางพันธุกรรมอย่างหนึ่ง ผู้ป่วยส่วนใหญ่มีภาวะสูญเสียการได้ยินในระดับต่างๆ มีความผิดปกติเล็กน้อยในโครงสร้างของร่างกายที่เจริญมาจากนิวรัลเครสท์ และความผิดปกติของเม็ดสี

**แหล่งข้อมูลอื่น**
  GeneReviews/NCBI/NIH/UW entry on Waardenburg Syndrome Type I-  OMIM Genetic disorder catalog date=2010-04-12  - Waardenburg syndrome
หมวดหมู่:โรคของกระบวนการสร้างและสลายกรดอะมิโน
หมวดหมู่:ความบกพร่องของทรานสคริปชันแฟกเตอร์
หมวดหมู่:ความผิดปกติของเม็ดสีของมนุษย์
หมวดหมู่:กลุ่มอาการ
ไตรสตาร์พิคเจอร์ส

ไตรสตาร์ พิคเจอร์ส, อิงก์ (TriStar Pictures, Inc ;สะกด: ไตร-ส-ตาร์ (Tri-Star) จนกระทั่ง 1991) เป็นสตูดิโอภาพยนตร์ในสหรัฐอเมริกา และเป็นบริษัทย่อยของ บริษัท โคลัมเบียพิคเจอร์ส , ตัวเองจัดสรรของกลุ่มโคลัมเบียไตรสตาร์โมชั่นพิคเจอร์ส ซึ่งเป็นเจ้าของโดย โซนี่พิคเจอร์  ได้ก่อตั้งขึ้นในปี ค.ศ. 1982 ในนาม โนวาพิคเจอร์ส

**ประวัติ**
แนวคิดสำหรับไตรสตาร์ เกิดขึ้นตั้งแต่ปี พ.ศ. 2525 เมื่อโคลัมเบียพิคเจอร์ส (จากนั้นเป็น บริษัท ย่อยของโคคา-โคลา ), เอชบีโอ และ ซีบีเอส ตัดสินใจที่จะใช้ทรัพยากรที่มีอยู่ เพื่อแยกค่าใช้จ่ายที่เคยเติบโตของการทำภาพยนตร์โดยการร่วมทุนกัน จัดตั้ง โนวาพิคเจอร์ส
การผลิตครั้งแรก เปิดตัวในปี พ.ศ. 2527 คือเรื่อง The Natural ที่นำแสดงโดย  Robert Redford ระหว่าง บริษัท ร่วมทุนนี้หลายรุ่น ไตรสตาร์ถูกจัดจำหน่ายในรูปแบบวิดีโอ โดยทั้ง อาร์ซีเอ-โคลัมเบียพิคเจอร์สโฮมวิดีโอ, CBS / FOX วิดีโอ (ตอนนี้ ซีบีเอสเอ็นเตอร์เทนเมนต์ และ ทเวนตีเซนจูรี่ฟอกซ์โฮมเอ็นเตอร์เทนเมนต์ ) หรือ เอชบีโอวิดีโอ
ตไรสตาร์พิกจเจอส์
หมวดหมู่:โซนี่พิคเจอร์สเอ็นเตอร์เทนเมนท์
แนวร่วมความก้าวหน้าของชาวมาเลเซียเชื้อสายอินเดียทั้งหมด

แนวร่วมความก้าวหน้าของชาวมาเลเซียเชื้อสายอินเดียทั้งหมด (Barisan Kemajuan India Se-Malaysia; அகில மலேசிய இந்தியர் முன்னேற்ற முன்னனி) หรือ แนวร่วมอินเดียก้าวหน้า เป็นพรรคการเมืองในมาเลเซีย แตกตัวออกมาจากสภาชาวมาเลเซียเชื้อสายอินเดีย โดยเอ็ม. จี. ปัณทิถัน เมื่อ พ.ศ. 2533 พรรคนี้สนับสนุนแนวร่วมแห่งชาติแต่ไม่ได้เข้าเป็นสมาชิก

**อ้างอิง**
หมวดหมู่:ขบวนการทางการเมืองในประเทศมาเลเซีย
พรรคกรรมกรมาเลเซีย

พรรคกรรมกรมาเลเซีย (Malaysian Worker's Party; Parti Pekerja-Pekerja Malaysia) เป็นพรรคการเมืองฝ่ายซ้ายในมาเลเซีย ก่อตั้งเมื่อ พ.ศ. 2521 โดยฆังฆา นายัร ผู้ไม่ประสบความสำเร็จในการเลือกตั้งทั่วไปครั้งที่ 5 ของมาเลเซียเมื่อ พ.ศ. 2521


**อ้างอิง**
  Ganga Nayar Profile date=2007-05-19 .  Bernama Library & Infolink Service date=2007-09-30 
หมวดหมู่:ขบวนการทางการเมืองในประเทศมาเลเซีย
แผ่นดินไหวในหุบเขาเฟอร์กานา พ.ศ. 2554

แผ่นดินไหวในหุบเขาเฟอร์กานา พ.ศ. 2554 เป็นแผ่นดินไหวขนาด 6.1 แมกนิจูด ซึ่งเกิดขึ้นในพื้นที่หุบเขาเฟอร์กานา แรงสั่นสะเทือนส่งผลกระทบทั้งอุซเบกิสถาน คีร์กีซสถาน และทาจิกิสถาน เหตุเกิดเมื่อเวลา 1.35 น. ตามเวลาท้องถิ่น ของวันที่ 20 กรกฎาคม พ.ศ. 2554 โดยมีจุดเหนือศูนย์เกิดแผ่นดินไหวอยู่ในคีร์กีซสถาน จนถึงวันที่ 20 กรกฎาคม มีผู้เสียชีวิตที่ได้รับการยืนยันแล้ว 13 คนในอุซเบกิสถาน ขณะที่อีก 86 คนได้รับบาดเจ็บ โดยในจำนวนนี้ 35 คนถูกนำตัวส่งโรงพยาบาล ส่วนในฆูจันด์ ทาจิกิสถาน มีชายคนหนึ่งเสียชีวิตเพราะตื่นตระหนกในขณะเกิดการสั่นสะเทือนและโดดออกทางหน้าต่าง ไม่มีรายงานความสูญเสียในคีร์กีซสถาน  แผ่นดินไหวนำขนาด 4.6 โมเมนต์แมกนิจูด เกิดขึ้นเมื่อเวลา 09:22 UTC ของวันที่ 19 กรกฎาคม ใกล้กับดูชานเบ ทาจิกิสถาน

**อ้างอิง**
เฟอร์กานา 2554
เฟอร์กานา 2554
เฟอร์กานา 2554
เฟอร์กานา 2554
โรงพยาบาลโอเวอร์บรุ๊ค

โรงพยาบาลโอเวอร์บรุ๊ค ก่อตั้งใน พ.ศ. 2446 (ค.ศ. 1903) โดย วิลเลี่ยม เอ บริกส์ ริมฝั่งน้ำแม่กกในปัจจุบันนี้ซึ่งเป็นสถานที่ตั้งของโรงพยาบาลโอเวอร์บรุ๊ค ตั้งอยู่เลขที่ 17 ถนนสิงหไคล ตำบลเวียง อำเภอเมืองเชียงราย จังหวัดเชียงราย บนเนื้อที่ประมาณ 17 ไร่ 
อันที่จริงแล้ว "โอเวอร์บรุ๊ค" เป็นชื่อของคริสตจักรแห่งหนึ่งในรัฐเพนซิลเวเนีย ประเทศสหรัฐอเมริกา บางคนคิดว่า "โอเวอร์บรุ๊ค" แปลว่าริมฝั่งน้ำ ทำให้หลายท่านคิดว่า ชื่อนี้คงจะได้มาเนื่องจากโรงพยาบาลโอเวอร์บรุ๊คตั้งอยู่ริมฝั่งน้ำแม่กก  ซึ่งได้มีสมาชิกคริสตจักรท่านหนึ่ง ชื่อ MR.GUEST ( เกสต์ ) ได้รวบรวมเงินจากสมาชิก คริสตจักรโอเวอร์บรุ๊ค จำนวน 5,000 เหรียญ

**ทำเนียบผู้อำนวยการ**

**อ้างอิง**
หมวดหมู่:โรงพยาบาลในอำเภอเมืองเชียงราย
หมวดหมู่:โรงพยาบาลเอกชนในประเทศไทย
เจียงซือ

ไฟล์:Qing_Dynasty_Mandarin.jpg|thumb|ชุดขุนนางสมัยราชวงศ์ชิง
เจียงชือ (p=jiāngshī, เวด-ไจลส์: jiangshi, แปลว่า "ศพแข็ง") เป็นผีจำพวกแวมไพร์หรือซอมบี้ตามความเชื่อของจีน
เจียงชือ ปรากฏในวัฒนธรรมร่วมสมัยหลายประการ เช่น ภาพยนตร์ชุด Mr. Vampire (ผีกัดอย่ากัดตอบ) ซึ่งมีด้วยกันทั้งหมด 5 ภาค หรือในวิดีโอเกมต่าง ๆ เช่น เรเง็งโดชิ (หรือที่ชาวไทยเรียกในสมัยก่อนคือเปาเปา ผีเพื่อนซี้) โดยมักปรากฏในเครื่องแต่งกายชุดขุนนางยุคราชวงศ์ชิง หรือตัวละครในการ์ตูนญี่ปุ่นชุด ดราก้อนบอล ชื่อ เจาสึ (餃子) ก็ดัดแปลงมาจากเจียงซือ
เจียงชือ เชื่อว่าเป็นแวมไพร์ที่อาศัยนอนหลับอยู่ในโลงศพหรือถ้ำในเวลากลางวัน และในเวลากลางคืนจะออกหากินด้วยการดูดเลือดของมนุษย์หรือสิ่งมีชีวิตต่าง ๆ ด้วยการกระโดด เจียงซือมีผิวที่ขาวซีดและมีขนยาว ซึ่งเกิดจากเชื้อรา ที่เจริญเติบโตบนร่างกาย แต่ถ้าเจียงชือกระโดดข้ามกระสอบข้าว จะก้มลงนับเมล็ดข้าวทุกเมล็ด ซึ่งวิธีป้องกันเจียงซือ บางครั้งจะใช้การโปรยเมล็ดพืชหรือข้าวไว้ตามทางเดินหรือหลังคาบ้าน เพื่อถ่วงเวลาให้เจียงซือนับเมล็ดข้าวจนถึงเช้า ซึ่งวิธีการเช่นนี้ก็เป็นวิธีเดียวกันกับการป้องกันแวมไพร์ของยุโรป

แท้จริงแล้ว เจียงชือ เป็นความเชื่อในทางไสยศาสตร์ของลัทธิเต๋าหรือเหมาซาน ชาวจีนมีความเชื่อว่า เมื่อมีผู้ตายลง ศพจะต้องถูกฝังในบ้านเกิด ในสมัยโบราณการคมนาคมเป็นไปอย่างลำบาก นักบวชในลัทธิเหมาซาน จึงทำพิธีปลุกศพให้ลุกขึ้นมากระโดดตามตัวเป็นขบวน โดยมีการการสั่นกระดิ่งเป็นเครื่องให้จังหวะ ซึ่งถือว่าเป็นพิธีลับห้ามให้ผู้คนทั่วไปเห็น ซึ่งวิธีการเช่นนี้เป็นที่นิยมกระทำในเขตปกครองตนเองชนชาติถูเจีย-ม้ง เซียงซี (อยู่ทางทิศตะวันตกของมณฑลหูหนาน) เรียกว่า 湘西趕屍 (พินอิน: Xiangxi ganshi, แปลว่า "การขนศพในเซียงซี") ถือเป็นคำบอกเล่าหรือความเชื่อประการหนึ่งในท้องถิ่น
ในหนังสือที่แต่งจากการคำบอกเล่านี้ ชื่อ The Corpse Walker ของเหลียว ยี่วู่ ระบุว่า พิธีนี้จะกระทำกัน 2 คน โดยผู้กระทำจะสวมเสื้อคลุมตัวใหญ่ที่คลุมตัวไว้ทั้งหมด และแต่งตัวศพด้วยชุดคลุมสีขาวและคลุมศีรษะด้วยผ้าคลุม พร้อมกับใช้โคมไฟเป็นเครื่องนำทาง ขณะที่ออกเดินจะร้องบอกเตือนอยู่เป็นระยะ ๆ ว่า ให้ระวังอุปสรรคต่าง ๆ ที่อยู่ข้างหน้า ซึ่งพิธีนี้จะกระทำกันในเวลากลางคืนเพื่อหลีกเลี่ยงการมีผู้พบเห็นและสภาพอากาศที่เย็นเหมาะกับการกระทำ ซึ่งศพของผู้ตายจะมองไม่เห็นผู้นำทางเนื่องจากถูกปิดบังไว้ด้วยเสื้อคลุม
อย่างไรก็ตาม มีผู้แย้งว่า แท้จริงแล้วเรื่องเจียงซือหรือพิธีขนศพนี้เป็นเพียงเรื่องแต่งขึ้นมาของขบวนการขนย้ายหรือลักลอบขโมยศพแบบผิดกฎหมาย ซึ่งเป็นไปได้ว่าการที่เห็นเป็นศพกระโดดเป็นขบวน คือ การที่มัดศพกับท่อนไม้ไผ่ต่อ ๆ กัน หรือแบกขึ้นหลัง
นอกจากนี้แล้ว ในหมู่บ้านในชนบทที่ห่างไกลของอินโดนีเซีย มีประเพณีการฝังศพที่เชื่อว่า จะให้ผู้ตายเดินกลับมาฝังศพตัวเองในบ้านเกิด หากเป็นกรณีที่ผู้ตาย เสียชีวิตในที่ห่างไกลจากบ้านเกิด จะทำการฝังไปก่อน เมื่อผ่านไปหลายปี ญาติ ๆ จะขุดศพขึ้นมาแต่งตัวให้เหมือนยังมีชีวิตอยู่ ไม่มีการคลุมหน้าศพ และทำพิธีปลุกให้ศพเดินกลับบ้านเอง โดยเลือกเส้นทางที่เงียบที่สุด มีข้อห้าม คือ ห้ามแห่หรืออุ้มศพเป็นอันขาด หากใครไม่ปฏิบัติตามก็จะเจ็บป่วยโดยไม่ทราบสาเหตุ อย่างไรก็ตาม ผู้ที่ทำพิธีกรรมนี้ บอกว่าแท้จริงแล้ว ก็เป็นญาติของผู้ตายนั้นเป็นผู้อุ้มศพเอง

**ดูเพิ่ม**
 กองกอย

**อ้างอิง**
หมวดหมู่:ตำนานผีดูดเลือด
หมวดหมู่:คติชนจีน
ตำบลกำแพงเซา

กำแพงเซา เป็นตำบลหนึ่งตั้งอยู่ทางทิศตะวันตกของอำเภอเมืองนครศรีธรรมราช จังหวัดนครศรีธรรมราช ห่างจากที่ว่าการอำเภอเมืองนครศรีธรรมราชประมาณ 16 กิโลเมตร องค์กรปกครองส่วนท้องถิ่นในพื้นที่ คือ องค์การบริหารส่วนตำบลกำแพงเซา ครอบคลุมพื้นที่ตำบลกำแพงเซาทั้งตำบล

**ประวัติ**
เมื่อประมาณ 1,000 กว่าปีมาแล้ว สุดเขตรอยต่อระหว่างอำเภอเมืองนครศรีธรรมราชกับอำเภอลานสกาได้ถูกกำหนดให้เป็นจุดป้องกันข้าศึก โดยสร้างเป็นกำแพงทำด้วยไม้ไผ่แน่นหนาสำหรับเป็นที่ซุ่มโจมตีข้าศึกเพื่อไม่ให้ข้าศึกลุกล้ำเข้าประตูเมืองได้ ต่อมาเมื่อเหตุการณ์สงบ กำแพงดังกล่าวคงยังอยู่แต่ไม่ได้ใช้ประโยชน์จึงไม่ได้ซ่อมแซม ทำให้เกิดการผุพังคงเหลือไว้แต่ซากกำแพง ชาวบ้านรุ่นต่อ ๆ มาจึงเรียกว่า "กำแพงเซา" ซึ่งคำว่า เซา หมายถึง เก่า กำแพงเซา จึงหมายถึงกำแพงเก่าในปัจจุบัน
ที่ทำการองค์การบริหารส่วนตำบลกำแพงเซามีเนื้อที่บริเวณที่ทำการจำนวน 4 ไร่ เดิมเคยเป็นสถานีวิทยุเก่า อบต.ใช้งบประมาณในการปรับปรุงใช้เป็นที่ทำการตั้งแต่ปี 2543 จนถึงปัจจุบัน

**ภูมิศาสตร์**
ลักษณะส่วนใหญ่เป็นที่ราบลุ่ม มีลำน้ำไหลผ่าน พื้นที่ส่วนใหญ่อุดมสมบูรณ์ ประชากรจึงทำการเกษตรเป็นส่วนใหญ่ ภูมิอากาศแบบร้อนชื้น อยู่ในเขตมรสุม มี 2 ฤดู คือ ฤดูร้อน และฤดูฝน 

**อาณาเขตติดต่อ ===     
ตำบลกำแพงเซา ตั้งอยู่ทางทิศตะวันตกของตัวอำเภอเมืองนครศรีธรรมราช จังหวัดนครศรีธรรมราช
*ทิศเหนือ ติดต่อกับ เทศบาลตำบลท่างิ้ว และเทศบาลตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช
*ทิศตะวันออก เทศบาลตำบลโพธิ์เสด็จ และองค์การบริหารส่วนตำบลไชยมนตรี อำเภอเมืองนครศรีธรรมราช และเทศบาลตำบลนาสาร อำเภอพระพรหม จังหวัดนครศรีธรรมราช
*ทิศใต้ ติดต่อกับ เทศบาลตำบลขุนทะเล อำเภอลานสกา และเทศบาลตำบลนาสาร อำเภอพระพรหม จังหวัดนครศรีธรรมราช
*ทิศตะวันตก ติดต่อกับ เทศบาลตำบลท่างิ้ว อำเภอเมืองนครศรีธรรมราช และองค์การบริหารส่วนตำบลท่าดี อำเภอลานสกา จังหวัดนครศรีธรรมราช

**หมู่บ้าน == 
จำนวนหมู่บ้านในตำบลกำแพงเซามีทั้งหมด 9 หมู่บ้าน คือ - หมู่ที่ 1 บ้านสวนพล - หมู่ที่ 2 บ้านนาโหนด - หมู่ที่ 3 บ้านย่านซื่อ - หมู่ที่ 4 บ้านชัน - หมู่ที่ 5 บ้านตีนนา - หมู่ที่ 6 บ้านกลาง - หมู่ที่ 7 บ้านห้วยปราง - หมู่ที่ 8 บ้านแพงเซา- หมู่ที่ 9 บ้านหนองลุง

**สถานีอนามัย**
 สถานีอนามัยบ้านย่านซื่อ  

**สถานศึกษา**
 โรงเรียนมัธยมศึกษา
** โรงเรียนประทีปศาสน์ ปอเนาะบ้านตาล
** โรงเรียนท้าวราษฎร์สงเคราะห์ - โรงเรียนประถมศึกษา
** โรงเรียนวัดสวนพล
** โรงเรียนวัดชัน
** โรงเรียนบ้านตาล 
** โรงเรียนย่านซื่อ
** ศูนย์พัฒนาเด็กเล็กบ้านห้วยปราง- ศูนย์การศึกษานอกโรงเรียน - ศูนย์ถ่ายทอดเทคโนโลยีการเกษตร  

**ศาสนสถาน**

**วัด**
จำนวนวัดในเขตองค์การบริหารส่วนตำบลกำแพงเซามีทั้งหมด 4 วัด 1 สำนักสงฆ์ คือ - วัดท้าวราษฎร์ - วัดชัน- วัดสวนพล- วัดบ้านตาล	- สำนักสงฆ์ ตั้งอยู่หมู่ที่ 5

**มัสยิด**
 มัสยิดดารุลวาสัฐ

**โบสถ์คริสต์**
 คริสจักรบ้านย่านซื่อ

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลกำแพงเซา
กำแพงเซา
กำแพงเซา
ตำบลมะม่วงสองต้น

มะม่วงสองต้น เป็นตำบลที่ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ห่างจากที่ว่าการอำเภอเมืองนครศรีธรรมราชประมาณ 4 กิโลเมตร องค์กรปกครองส่วนท้องถิ่นในพื้นที่ คือ องค์การบริหารส่วนตำบลมะม่วงสองต้น

**ภูมิศาสตร์**
ภูมิประเทศเป็นที่ลุ่มริมสันทราย ซึ่งแต่เดิมพื้นที่ในหมู่บ้านถูกน้ำท่วมขัง มีลักษณะเป็นพรุ มีเพียงบางแห่งซึ่งเป็นที่ดอน แต่โดยทั่วไปสภาพภูมิประเทศทั้งสองลักษณะกระจัดกระจายและปะปนกันจนมองไม่ค่อยเห็นความแตกต่างที่ชัดเจน บางแห่งเป็นเป็นพื้นที่ราบลุ่มต่ำมีน้ำท่วมในฤดูฝน ดินส่วนใหญ่เป็นดินเนื้อละเอียดหรือดินเหนียว บางแห่งพบดินเนื้อหยาบ ขึ้นอยู่กับแหล่งวัตถุต้นกำเนิดดิน และลักษณะตะกอนที่ถูกน้ำจากคลองท่าดีพัดมาทับถม 

**อาณาเขตติดต่อ**
ตำบลมะม่วงสองต้นตั้งอยู่ทางทิศตะวันตกของตัวอำเภอเมืองนครศรีธรรมราช
*ทิศเหนือ ติดต่อกับตำบลโพธิ์เสด็จ (ติดกับเขตเทศบาลตำบลโพธิ์เสด็จ) อำเภอเมืองนครศรีธรรมราช จังหวัดนครศรีธรรมราช
*ทิศใต้ ติดต่อกับตำบลนาสาร อำเภอพระพรหม จังหวัดนครศรีธรรมราช
*ทิศตะวันออก ติดต่อกับในเมือง (ติดกับเขตเทศบาลนครนครศรีธรรมราช) อำเภอเมืองนครศรีธรรมราช จังหวัดนครศรีธรรมราช
*ทิศตะวันตก ติดต่อกับตำบลไชยมนตรี อำเภอเมืองนครศรีธรรมราช จังหวัดนครศรีธรรมราช

**หมู่บ้าน == 
ตำบลมะม่วงสองต้นแบ่งออกเป็น 6 หมู่บ้าน คือ- หมู่ที่ 1 บ้านในฉาง- หมู่ที่ 2 บ้านนาสำโรง- หมู่ที่ 3 บ้านต้นยาง- หมู่ที่ 4 บ้านสมอชัย- หมู่ที่ 5 บ้านสามดอน- หมู่ที่ 6 บ้านคลองลาว

**ที่มาของชื่อหมู่บ้าน**
 1. บ้านในฉาง ได้มาจากสภาพการใช้พื้นที่ของหมู่บ้านเป็นที่ทำนาและเก็บข้าวเปลือก ไว้ในฉางเพื่อเป็นคลังหรือเสบียงอาหารของเมืองนครศรีธรรมราชในสมัยรัตนโกสินทร์ตอนต้น (ช่วงรัชกาลที่ 2-3)- 2. บ้านนาสำโรง ภูมิประเทศของบ้านนาสำโรงเป็นที่ราบลุ่มซึ่งในสมัยโบราณก่อนจะเกิดสันดอนทรายเหมาะสำหรับการทำนาจึงเรียกว่า นาสำโรง- 3. บ้านต้นยาง เป็นหมู่บ้านที่ 3 ของตำบลมะม่วงสองต้น เป็นหมู่บ้านที่มีต้นยางนาชุกชุม จึงเรียกว่าบ้านตนยาง- 4. บ้านสมอชัย - 5. บ้านสามดอน ภูมิประเทศของบ้านสามดอนเป็นที่ลุ่มริมสันทราย ซึ่งแต่เดิมพื้นที่ในหมู่บ้านถูกน้ำท่วมขัง มีลักษณะเป็นพรุ มีเพียงบางแห่งซึ่งเป็นที่ดอนอยู่สามแห่ง จึงเรียกว่าบ้านสามดอน- 6. บ้านคลองลาว ในหมู่บ้านมีลำน้ำสองสาย สายหนึ่งเป็นลำน้ำธรรมชาติ คือ คลองท่าดีซึ่งไหลมาจากบ้านคีรีวงอำเภอลานสกา ผ่านเข้ามาในหมู่บ้าน และกลายเป็นเส้นแบ่งเขตระหว่างบ้านคลองลาวกับบ้านต้นยาง ส่วนอีกสายหนึ่งคือคลองส่งน้ำชลประทานของโครงการชลประทานคลองท่าดี ทำให้หมู่บ้านมีคลองไหลผ่าน จึงเรียกหมู่บ้านว่า บ้านคลองยาว

**สาธารณสุข**
 อนามัยตำบลมะม่วงสองต้น

**การศึกษา**
 มหาวิทยาลัย 
** มหาวิทยาลัยมหาจุฬาลงกรณ์ราชวิทยาลัย วิทยาเขตนครศรีธรรมราช - โรงเรียนประถมศึกษา
** โรงเรียนวัดม่ะม่วงสองต้น
** โรงเรียนวัดราษฎร์ประดิษฐ์
** ศูนย์พัฒนาเด็กเล็กบ้านคลองลาว

**ศาสนสถาน**
 วัด ตำบลมะม่วงสองต้นมีทั้งหมด 3 วัด คือ 
** วัดมะม่วงสองต้น (วัดร้าง)
** วัดราษฎร์ประดิษฐ์
** วัดเตาปูน- มัสยิด
** มัสยิดนูรุลฮูดา 

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลมะม่วงสองต้น
มะม่วงสองต้น
มะม่วงสองต้น
การตกเลือดหลังคลอด

การตกเลือดหลังคลอด คือภาวะซึ่งมีการเสียเลือดหลังการคลอด ตั้งแต่ 500 ซีซี ขึ้นไปสำหรับการคลอดทางช่องคลอด หรือตั้งแต่ 1000 ซีซี ขึ้นไปสำหรับการผ่าตัดคลอด เป็นสาเหตุที่พบบ่อยที่สุดของการเสียชีวิตของมารดาในประเทศที่กำลังพัฒนา และเป็นสาเหตุสำคัญของการเสียชีวิตของมารดาทั่วโลก

**สาเหตุ**
สาเหตุส่วนใหญ่ได้แก่ มดลูกไม่หดรัดตัว บาดแผลฉีกขาด รกค้าง และความผิดปกติของการแข็งตัวของเลือด อาจย่อให้จำง่ายด้วยตัวย่อ 4T- Tone หมายถึงความตึงตัวของกล้ามเนื้อ ในที่นี้หมายถึงภาวะซึ่งมดลูกไม่หดรัดตัว (uterine atony) ซึ่งการหดรัดตัวของมดลูกเป็นขั้นตอนปกติที่เกิดขึ้นหลังคลอดเพื่อห้ามเลือดที่จะออกจากมดลูก เมื่อมดลูกไม่หดรัดตัวทำให้ไม่สามารถห้ามเลือดได้ เลือดจึงออกมาเรื่อยๆ สาเหตุอาจเกิดจากการที่มดลูกหดตัวก่อนคลอดนาน เช่น เบ่งคลอดนาน หรือคลอดยาก หรืออาจเกิดจากการมีรกค้างก็ได้- Trauma คือบาดแผลฉีกขาดของทางคลอด อาจทำให้มีเลือดออกได้มาก โดยเฉพาะหากมีการฉีกขาดของหลอดเลือดขนาดใหญ่- Tissue หมายถึงเนื้อเยื่อ ในที่นี้หมายถึงการมีการค้างของเนื้อรกหรือบางส่วนของตัวอ่อน ทำให้มีเลือดออกได้มาก ทั้งจากการที่มีรกข้างทำให้มีเลือดออกจากรกส่วนที่ค้าง และจากการที่การมีเนื้อเยื่อค้างอยู่จะทำให้มดลูกหดรัดตัวได้ไม่ดีด้วย- Thrombin หมายถึงการแข็งตัวของเลือด มีโรคหลายอย่างที่ทำให้กระบวนการการแข็งตัวของเลือดผิดปกติไป ทำให้มีเลือดออกง่ายและหยุดยาก เมื่อผู้ที่มีความผิดปกติของการแข็งตัวของเลือดคลอดทำให้มีเลือดออกมากกว่าปกติและไม่หยุดง่ายๆ

**ดูเพิ่ม**
 การตกเลือดทางสูติศาสตร์- การตกเลือดก่อนคลอด

**อ้างอิง**

**แหล่งข้อมูลอื่น**
  Postpartum hemorrhage and the B-Lynch technique date=2018-09-21 
หมวดหมู่:ภาวะแทรกซ้อนของการเจ็บครรภ์และการคลอด
หมวดหมู่:สาเหตุการเสียชีวิต
แม่แบบ:เหตุการณ์ปัจจุบัน/2554 กรกฎาคม 22

* เหตุโจมตีในนอร์เวย์ พ.ศ. 2554
** เหตุระเบิดอาคารรัฐบาลในกรุงออสโล ประเทศนอร์เวย์ เมื่อเวลา 15.20 น. ทำให้มีผู้เสียชีวิตอย่างน้อย 7 คน และอีก 7 คนได้รับบาดเจ็บ  (Al Jazeera)  (Sky News)
** มือปืนเปิดฉากยิงในค่ายพรรคแรงงานในอูเตอยา ทำให้มีผู้เสียชีวิต 84 คน   (Al Jazeera)  (The Guardian)- พบผู้เสียชีวิตทั้ง 9 รายจากเหตุการณ์แบล๊กฮอว์กตก แล้ว    ข่าวสดออนไลน์
}
เท่ง

เท่ง อาจหมายถึง- เท่ง (ตัวละคร), ชื่อตัวตลกในการแสดงหนังตะลุง- พงษ์ศักดิ์ พงษ์สุวรรณ, นักแสดงตลกชาวไทย
นักรบสาวหัวใจมหากาฬ

นักรบสาวหัวใจมหากาฬ (Brave) เป็นภาพยนตร์ของ พิกซาร์ ที่จะเข้าฉายในปี พ.ศ. 2555 กำหนดฉายครั้งแรกในวันที่ 22  พ.ศ. 2555 

**เรื่องย่อ**
ในดินแดนที่ราบสูงที่ลึกลับและรกร้างของสก็อตแลนด์ เต็มไปด้วยตำนานการผจญภัยที่เล่าขานสืบต่อกันมารุ่นสู่รุ่น หนึ่งในนั้นคือเรื่องราวการผจญภัยของ เมริดา (เคลลี แม็กโดนัลด์) นักธนูมือฉมัง ธิดาหัวรั้นของกษัตริย์เฟอร์กัส (บิลลี คอนนอลลี) และราชินีเอลินอร์ (เอ็มมา ธอมป์สัน)
ด้วยความมุ่งมั่นที่จะเปลี่ยนแปลงชะตากรรมของตัวเอง เมริดาได้ท้าทายธรรมเนียมเก่าแก่ ซึ่งเป็นธรรมเนียมศักดิ์สิทธิ์เพื่อป้องกันความกระด้างกระเดื่องระหว่างบรรดาผู้ครองแคว้นที่ควบคุมได้ยาก ซึ่งประกอบไปด้วยลอร์ดแม็กกัฟฟินร่างใหญ่ (เควิน แม็กคิดด์) ลอร์ดแม็กอินทอชผู้หน้าตาบูดบึ้ง (เคร็ก เฟอร์กูสัน) และลอร์ดดิงวอลล์ขี้หงุดหงิด (ร็อบบี โคลเทรน)
การกระทำนี้นำมาซึ่งความโกลาหลในราชอาณาจักร เมื่อเธอหันไปขอความช่วยเหลือจากแม่มดชราท่าทางประหลาด (จูลี วอลเตอร์ส) เธอกลับได้รับพรที่เลวร้าย และอันตรายที่ลุกคืบเข้ามาก็บีบให้เมริดาต้องเรียกใช้ทุกสิ่งทุกอย่างที่เธอมี ซึ่งรวมถึงน้องชายแฝดสามจอมซนของเธอ เพื่อทำลายคำสาปร้ายและค้นหาความหมายของความกล้าหาญที่แท้จริง

**วิดีโอเกม**
วิดีโอเกมฉบับอิงภาพยนตร์ได้รับการเปิดเผยจากทางดิสนีย์อินเตอร์แอ็คทีฟสตูดิโอ ณ วันที่ 19 มิถุนายน ค.ศ. 2012  ซึ่งรองรับระบบ เพลย์สเตชัน 3, เอ็กซ์บ็อกซ์ 360, วี, พีซี และ นินเทนโด ดีเอส ส่วนวิดีโอเกมมือถือที่ใช้ชื่อ เทมเพิลรัน: เบรฟ ซึ่งเป็นเกมในแบบ เทมเพิลรัน ได้รับการเปิดตัว ณ วันที่ 14 มิถุนายน ค.ศ. 2012 สำหรับระบบ ไอโฟน, ไอพอดทัช, ไอแพด และ แอนดรอยด์

**การเปิดตัว**
เทรลเลอร์ของภาพยนตร์ชุดนี้ได้รับการเปิดตัวครั้งแรกในการจัดฉาย 4 ล้อซิ่งซ่าท้าโลก 2 

**การตอบรับ**
เมื่อวันที่ 3 เมษายน ค.ศ. 2012 ทางพิกซาร์ได้จัดฉายภาพยนตร์ช่วง 30 นาทีแรก และได้รับการตอบรับในเชิงบวกจากผู้ชม

**อ้างอิง**

**แหล่งข้อมูลอื่น**
 Brave- title=Brave- Brave- Brave- Brave
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์คอมพิวเตอร์แอนิเมชัน
หมวดหมู่:ภาพยนตร์โดยพิกซาร์
หมวดหมู่:ภาพยนตร์ที่มีฉากในสกอตแลนด์
หมวดหมู่:ภาพยนตร์เรื่องราวแนวก้าวผ่านวัยอเมริกัน
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์ 3 มิติในปี พ.ศ. 2555
หมวดหมู่:ภาพยนตร์คอมพิวเตอร์แอนิเมชันในปี พ.ศ. 2555
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์แอนิเมชันเกี่ยวกับหมี
หมวดหมู่:ภาพยนตร์แอนิเมชันในปี พ.ศ. 2555
หมวดหมู่:ภาพยนตร์ตลกในปี พ.ศ. 2555
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
ดามันและดีอู

ดามันและดีอู (દમણ અને દીવ, Damão e Diu) เป็นอดีตดินแดนสหภาพของอินเดีย มีอาณาเขตติดต่อกับรัฐคุชราต รัฐมหาราษฏระ และดาดราและนครหเวลี เดิมเป็นอาณานิคมของโปรตุเกส ถูกรวมเข้ากับอินเดียโดยการใช้กำลังทางทหารเมื่อ 19 ธันวาคม พ.ศ. 2504 พร้อมกับรัฐกัว แต่โปรตุเกสไม่ยอมรับ จนถึง พ.ศ. 2517 กัว ดามันและดีอูมีสถานะเป็นดินแดนสหภาพของอินเดียจน พ.ศ. 2530 รัฐกัวจึงมีสถานะเป็นรัฐ ส่วนดามันและดีอูคงเป็นดินแดนสหภาพต่อไป
ปัจจุบัน ดามันและดีอูได้ถูกควบรวมเข้ากับดินแดนสหภาพดาดราและนครหเวลี พร้อมกับจัดตั้งขึ้นเป็นดินแดนสหภาพใหม่ ชื่อว่า "ดาดราและนครหเวลี และดามันและดีอู"

**อ้างอิง**
หมวดหมู่:อดีตอาณานิคมของโปรตุเกส
หมวดหมู่:ดาดราและนครหเวลี และดามันและดีอู
หมวดหมู่:ทะเลอาหรับ
จัณฑีครห์

จัณฑีครห์ จัน-ดี-คะ-ระ (चण्डीगढ़, Chandigarh.ogg; ਚੰਡੀਗੜ੍ਹ) เป็นเมือง อำเภอ และดินแดนสหภาพ ในประเทศอินเดีย เป็นเมืองหลวงร่วมของรัฐปัญจาบและรัฐหรยาณา จัณฑีครห์เป็นส่วนหนึ่งของภูมิภาคเมืองหลวงจัณฑีครห์หรือเกรเตอร์ชันดิการ์ (Greater Chandigarh) ซึ่งประกอบด้วยจัณฑีครห์, เมืองปัญจกุลา (ในรัฐหรยาณา) และเมืองขารา, กุรลี, โมหาลี, ซีรากปุระ (ในรัฐปัญจาบ)
จัณฑีครห์เป็นหนึ่งในเมืองที่มีการวางแผนไว้ก่อนเมืองแรก ๆ ในอินเดียยุคหลังได้รับเอกราช และเป็นที่รู้จักในระดับโลกจากงานศิลปะและสถาปัตยกรรมของเมือง แพลนหลักกลาง (master plan) ของเมืองนั้นสร้างขึ้นโดยสถาปนิกชาวฝรั่งเศส-สวิสผู้เลื่องชื่อเลอกอร์บูซีเย ที่ซึ่งดัดแปลงมาจากแพลนเดิมที่สร้างสรรค์โดยสถาปนิกชาวโปแลนด์ Maciej Nowicki และนักวางผังเมืองชาวอเมริกัน แอลเบิร์ต แมร์ อาคารที่ทำการของรัฐบาลส่วนใหญ่และที่อยู่อาศัยในเมืองนั้นออกแบบโดยคณะโครงการเมืองหลวงจัณฑีครห์ (Chandigarh Capital Project Team) ซึ่งนำโดยเลอกอร์บูซีเย, เจน ดรูว์ และแม็กซ์เวลล์ ฟราย บทความชิ้นหนึ่งที่ตีพิมพ์ในปี 2015 โดยบีบีซีได้ให้จัณฑีครห์เป็นหนึ่งในไม่กี่เมืองที่มีการวางผังในระดับใหญ่ (master-planned cities) ของโลก ที่สามารถประสบความสำเร็จในแง่ของการรวมสถาปัตยกรรมระดับอัศจรรย์, การเติบโตทางวัฒนธรรม และการทำเป็นสมัยใหม่ (monumental architecture, cultural growth, and modernisation)

**อ้างอิง**

หมวดหมู่:สิ่งก่อสร้างโดยเลอกอร์บูซีเยในประเทศอินเดีย
หมวดหมู่:เมืองหลวงของรัฐและดินแดนสหภาพในประเทศอินเดีย
สถานีย่อย:เกาหลีเหนือ/บทความขึ้นแท่น

__NOTOC__ __NOEDITSECTION__
บทความขึ้นแท่น
120px
เปียงยาง คือเมืองหลวงของประเทศเกาหลีเหนือ เป็นเขตแหล่งเศรษฐกิจที่สำคัญที่สุดของประเทศเกาหลีเหนือ ในอดีตนั้นเคยเป็นเมืองหลวงของหลายอาณาจักร เช่น ในปี 2333 ปีก่อนคริสต์ศักราชนั้นเคยเป็นเมืองหลวงของอาณาจักรโกโชซอน ในสมัยนั้นมีชื่อว่า เมืองวังกอมซอง ในปี ค.ศ. 427 ได้เป็นเมืองหลวงของอาณาจักรโคกูรยอจึงมีชื่อว่าเมืองเปียงยาง จนถึงปี ค.ศ. 668 อาณาจักรโกคูรยอล่มสลายลงเปียงยางจึงไม่ได้เป็นเมืองหลวง เมืองเปียงยางมีอายุ ประมาณ 5,000 ปี ในปัจจุบันเป็นเมืองหลวงของประเทศเกาหลีเหนือ
อ่านเพิ่มเติม
«แก้ไข»
สถานีย่อย:เกาหลีเหนือ/รู้ไหมว่า

__NOTOC__ __NOEDITSECTION__
รู้ไหมว่า
120px- เกาหลีเหนือล้าหลังประเทศอื่น 30 ปี- โรงแรมรองยอง เป็นโรงแรมที่สร้างตั้งแต่ปี 1990 และหยุดชะงักชั่วคราว ตอนนี้เสร็จแล้ว- เกาหลีเหนือในช่วง 20 ปีหลังสงครามมีสภาพดีกว่าเกาหลีใต้ แต่กลับหยุดชะงัก เพราะมีนโยบายชูเจ และฝนแล้ง จึงโดนเกาหลีใต้แซงไปแล้ว- เกาหลีเหนือปิดประเทศจากโลกภายนอก ไม่มีอินเทอร์เน็ต และมือถือ
และอื่นๆ อีกมากมาย...
«แก้ไข»
สถานีย่อย:เกาหลีเหนือ/เมืองสำคัญ

__NOTOC__ __NOEDITSECTION__
เมืองสำคัญ
ในปี พ.ศ. 2547 ประเทศเกาหลีเหนือแบ่งเขตการปกครองออกเป็น 9 จังหวัด (provinces) 3 เขตพิเศษ (special regions) และ 2 เมืองที่ได้รับการปกครองโดยตรง (directly-governed cities) ได้แก่
แผนที่แสดงที่ตั้งของประเทศเกาหลีเหนือและที่ตั้งของเมืองเปียงยาง
จังหวัด- คังวอน (Kangwŏndo: คังวอนโด 강원도; 江原道)- ชากัง (Chagang-do: ชากัง-โด; 자강도; 慈江道)- พยองอันใต้ (P'yŏngan-namdo: พยองอัน-นัมโด; 평안남도; 平安南道)- พยองอันเหนือ (P'yŏngan-bukto: พยองอัน-บุคโต; 평안북도; 平安北道)- รยังกัง (Ryanggang-do: รยังกัง-โด; 량강도; 兩江道)- ฮวางแฮใต้ (Hwanghae-namdo: ฮวางแฮ-นัมโด; 황해남도; 黃海南道)- ฮวางแฮเหนือ (Hwanghae-bukto: ฮวางแฮ-บุคโต; 황해북도; 黃海北道)- ฮัมกยองใต้ (Hamgyŏng-namdo: ฮัมกยอง-นัมโด; 함경남도; 咸鏡南道)- ฮัมกยองเหนือ (Hamgyŏng-bukto: ฮัมกยอง-บุคโต; 함경북도; 咸鏡北道)
เมืองที่ได้รับการปกครองโดยตรง- เปียงยาง (P'yŏngyang Chik'alshi: เปียงยาง ชิคัลชิ; 평양직할시; 平壤直轄市) - สังเกตว่าเมืองนี้ได้จัดเป็นเมืองที่ได้รับการปกครองโดยตรง และไม่ใช่ "นครพิเศษ" เหมือนกรุงโซลในประเทศเกาหลีใต้- ราซอน (ราจิน-ซอนบอง) (Rasŏn (Rajin-Sŏnbong) Chik'alshi: ราซอน (ราจิน-ซอนบอง) ชิคัลชิ; 라선(라진-선봉)특별시; 羅先(羅津-先鋒)特別市)
«แก้ไข»
สถานีย่อย:เกาหลีเหนือ/คุณทำได้

__NOTOC__ __NOEDITSECTION__
คุณทำได้- บทความที่ต้องการ
** บทความ : หอคอยจูเช • โรงแรม Ryungyong • DMZ • การคมนาคมในเกาหลีเหนือ ฯลฯ
** รายชื่อ : รายชื่อเมืองในเกาหลีเหนือ ฯลฯ- บทความสั้น : จังหวัดคังวอน ฯลฯ
«แก้ไข»
สเตฟานี เลอร์ช

สเตฟานี เลอร์ช (เกิด 6 พฤษภาคม พ.ศ. 2536) ชื่อเล่น สเตฟ เป็นนักแสดงและพิธีกรลูกครึ่งไทย-เยอรมัน-รัสเซีย

**ประวัติ**
สเตฟานี เลอร์ช เกิดวันที่ 6 พฤษภาคม พ.ศ. 2536 จบการศึกษาระดับปริญญาตรี คณะนิเทศศาสตร์ มหาวิทยาลัยกรุงเทพ เข้าสู่วงการบันเทิงจากการเป็นหนึ่งในพิธีกรรายการวัยรุ่น สตรอเบอรี่ชีสเค้ก ตั้งแต่ปีพ.ศ. 2549 - 2551 หลังจากนั้นเธอก็มีผลงานถ่ายแบบ และแสดงมิวสิกวิดีโอ จนเธอมามีผลงานการแสดงละครเรื่องแรก บ่วงร้ายพ่ายรัก กับทางช่อง 7 เมื่อปีพ.ศ. 2552 หลังจากนั้นเธอก็มีผลงานการแสดงละครอย่างต่อเนื่อง อาทิ คู่แค้นแสนรัก, ลูกไม้หลากสี, ซินเดอเรลล่ารองเท้าแตะ และได้เป็นนางเอกเต็มตัวกับละครเรื่อง ลูกผู้ชายหัวใจเข้ม และ ลูกผู้ชายพันธุ์ดี ในปีพ.ศ. 2559 สเตฟานีก็กลับมาร่วมงานกับทางช่อง 3 อีกครั้ง และมีผลงานละครเรื่อง สะใภ้กาฝาก, มาตุภูมิแห่งหัวใจ, บ่วงนฤมิต, แก้วกลางดง

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

**มิวสิกวิดีโอ**

**พิธีกร**
 สตรอเบอรี่ชีสเค้ก (2549–2551)

**อ้างอิง**

**แหล่งข้อมูลอื่น**
 stephanielerch/
หมวดหมู่:นักแสดงหญิงชาวไทย 
หมวดหมู่:ชาวไทยเชื้อสายเยอรมัน 
หมวดหมู่:ชาวไทยเชื้อสายรัสเซีย
หมวดหมู่:พุทธศาสนิกชนชาวไทย
ศิริพิชยา วิสิฐไวทยากุล

ศิริพิชยา วิสิฐไวทยากุล ชะเอม (ชื่อเดิม: จณิสตา ชูช่วยสุวรรณ, คณุตรา ชูช่วยสุวรรณ) เป็นนักแสดงชาวไทย ปัจจุบันสำเร็จการศึกษาระดับปริญญาตรี คณะครุศาสตร์ สาขาวิชาจิตวิทยา การปรึกษาและแนะแนวการศึกษานอกระบบโรงเรียน ได้รับเกียรตินิยมอันดับหนึ่ง จุฬาลงกรณ์มหาวิทยาลัย ปีการศึกษา 2553 เป็นรองอันดับที่ 1 และตำแหน่งขวัญใจช่างภาพสื่อมวลชน มิสทีนไทยแลนด์ 2005 จบการศึกษาระดับมัธยมศึกษาตอนปลาย จาก โรงเรียนหอวัง เป็นนักกิจกรรม ความสามารถรอบด้าน และยังเป็นประธานคณะกรรมการนักเรียน โรงเรียนหอวัง รุ่นที่ 36 

**ผลงาน**

**ละคร**

**ซิทคอม **

**ละครเวที**
 นักแสดงนำหญิง Boxing Boys ของ รัชดาลัย เธียเตอร์ กำกับโดย คุณเอกชัย เอื้อครองธรรม

**ละครซีรีส์**
 เซน...สื่อรักสื่อวิญญาณ ตอน กุญแจที่หายไป, เงาของแม่ สังกัด เอ็กแซ็กท์ ในเครือ จีเอ็มเอ็ม แกรมมี่

**ภาพยนตร์**
 นักแสดงนำ ในภาพยนตร์ เรื่อง ท้า/ชน ของ บริษัท บางกอกฟิล์ม จำกัด- นักแสดงนำ ในภาพยนตร์ เรื่อง ช้อยส์ คู่ซี้ดีแต่ฝัน ของ บริษัท เซย์แคช ฟิล์ม จำกัด

**มิวสิกวิดีโอ**
 เพลง มือซ้ายที่ว่างเปล่า ของ โบกี้-ดอดจ์ ในสังกัดอาร์เอส- เพลง 14 อีกครั้ง ของ เสก โลโซ ในสังกัดจีเอ็มเอ็ม แกรมมี่- เพลง คนเสียแฟน ของ แดน-บีม ในสังกัดอาร์เอส- เพลง ความรักบังตา ของ โรส ศิรินทิพย์ ในสังกัดจีเอ็มเอ็ม แกรมมี่- เพลง คนเหงาที่เข้าใจเธอ ของ ตั๊กแตน ชลดา ในสังกัดแกรมมี่โกลด์- เพลง อยากเป็นคนรัก ไม่อยากเป็นชู้ ของ ตั๊กแตน ชลดา ในสังกัดแกรมมี่โกลด์- เพลง อาการเธอฟ้อง ของ พลอย Dream On ในสังกัดจีเอ็มเอ็ม แกรมมี่- เพลง มันถูกกำหนดไว้แล้ว ของ โตโน่ ภาคิน ในสังกัดจีเอ็มเอ็ม แกรมมี่- เพลง รักฉันเท่าที่เธอจะรักได้ ของ พลพล  ในสังกัดจีเอ็มเอ็ม แกรมมี่

**พิธีกร**
 รายการของ S&P และทุกผลิตภัณฑ์ (ร้านอาหาร โรงแรม บริการ) ในเครือเดียวกับ S&P

**โฆษณา**
 ถ่ายแบบโฆษณาผลิตภัณฑ์สินค้า CAMELLA ของบริษัท ยูนิคแฟชั่น จำกัด- ถ่ายการแสดงแบบแฟชั่นเสื้อผ้า นิตยสาร CLEO ของบริษัท เซ็นทรัล เทรดดิ้ง จำกัด- Presenter เครื่องประดับเพชร ของ Royal Lapidary (1985) co.Ltd- แสดงภาพยนตร์โฆษณา GRAMMY MUSIC SIM by 1-2-call

**รางวัล**
 เข้าร่วมกิจกรรมประกวดมีสทีน ไทยแลนด์ 2005- ได้รับตำแหน่งรองอันดับที่ 1 และตำแหน่งขวัญใจช่างภาพสื่อมวลชน- ได้รับเงินรางวัลเป็นทุนการศึกษา ปี 2548

**อ้างอิง**

**แหล่งข้อมูลอื่น**
  ประวัติชะเอม ศิริพิชยา วิสิฐไวทยากุล นางเอกละครบุหงาหน้าฝน date=2011-07-14 - http://www.facebook.com/aimreality
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:บุคคลจากคณะครุศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:มิสทีนไทยแลนด์
หมวดหมู่:นางงามไทย
เอสตาจีอูดูโมรุงบี

สนามกีฬาซีเซรู ปงเปว จี โตเลดู, หรือรู้จักกันในชื่อ โมรุงบี (br), เป็นสนามฟุตบอล ตั้งอยู่ใน เขตโมรุงบี ใน เซาเปาลู, ประเทศบราซิล. เป็นสนามเหย้าของสโมสรฟุตบอลเซาเปาลู สนามแห่งนี้ตั้งชื่อ ตามซีเซรู ปงเปว จี โตเลดู อดีตประธานสโมสรเซาเปาลู, โมรุงบี เป็นสนามของเอกชนที่ใหญ่ที่สุดในบราซิล และใหญ่เป็นลำดับที่สามในบราซิลรองจาก มาแน การิงชา และ มารากานัง เดิมทีสนามแห่งนี้มีความจุ 120,000 ที่นั่ง แต่ปัจจุบันมีความจุที่ 67,052 ที่นั่ง พื้นสนามมีความยาว 105 เมตร และกว้าง 68 เมตร (กว้าง 115 หลา ยาว 74 หลา)

**การแข่งขันฟุตบอลทีมชาติ**

**เกมทีมชาติบราซิล**

**โกปาอาเมริกา 2019**
โมรุงบี เป็นหนึ่ง ใน 6 สนามที่รับเป็นเจ้าภาพโกปาอาเมริกา 2019 โดยพิธีเปิดการแข่งขันยังจัดขึ้นในนัดแรกของการแข่งขันที่สนามนี้อีกด้วย โดยแข่งในสนามนี้ทั้งหมดสามนัด ในรอบแบ่งกลุ่ม 

**อ้างอิง**

**แหล่งข้อมูลอื่น**
  Página oficial do São Paulo Futebol Clube-  História do Morumbi - Página oficial do São Paulo Futebol Clube date=2011-05-25 -  Página do Estádio do Morumbi-  168 fotos Estádio do Morumbi-  Morumbi - 50 anos - história-  Sócio Torcedor-  Passaporte FC
หมวดหมู่:สนามฟุตบอลในประเทศบราซิล
หมวดหมู่:สนามกีฬาในเซาเปาลู
หมวดหมู่:สโมสรฟุตบอลเซาเปาลู
ไนท์ออฟแชมเปียนส์ (2011)

ไนท์ออฟแชมเปียนส์ (2011)  เป็นรายการ เปย์-เปอร์-วิว ของ ดับเบิลยูดับเบิลยูอี ในปี 2011 ซึ่งจัดเป็นปีที่ 11 แล้ว สถานที่จัดคือ เอชเอสบีซี อารีน่า ใน บัฟฟาโล, รัฐนิวยอร์ก เมื่อวันที่ 18 กันยายน พ.ศ. 2554 ซึ่งจัดหลังจากศึก ซัมเมอร์สแลม (2011) เป็นครั้งที่ 4 ที่ใช้ชื่อ ไนท์ออฟแชมเปียนส์ 

**เบื้องหลัง/ก่อนถึงศึกไนท์ออฟแชมเปียนส์**
ในศึก ซัมเมอร์สแลม (2011) ระหว่าง จอห์น ซีนา เจอกับ ซีเอ็ม พังก์ ชิงแชมป์ WWE ทริปเปิล เอช ต้องเป็นกรรมการพิเศษ  และเป็นพังก์ที่ป้องกันแชมป์เอาไว้ได้สำเร็จ แต่ว่าหลังจากจบแมตซ์ เควิน แนช ได้ออกมาลอบทำร้ายพังก์ ทำให้ อัลเบร์โต เดล รีโอ ได้ขอใช้สิทธิ์กระเป๋า Money In The Bank และกระชากเข็มขัดแชมป์ WWE ไปจากพังก์ได้สำเร็จ ในศึกรอว์ (22 สิงหาคม ค.ศ. 2011) ที่ผ่านมาได้มีการคัดเลือกนักมวยปล้ำโดย ซีนา เจอกับ พังก์ ในการหาผู้ท่าชิงแชมป์ WWE กับ อัลเบร์โต เดล รีโอ ในศึก ไนท์ออฟแชมเปียนส์ ระหว่างการปล้ำ เควิน แนช ได้ออกมาก่อกวนพังก์ ทำให้เสียสมาธิ จนทำให้ซีนาใส่ท่าไม้ตายและกดนับ 3 ชนะไป

**ผล**

**Results**

**ดูเพิ่ม**
 ดับเบิลยูดับเบิลยูอี เวนเจินส์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  Official Night of Champions site
หมวดหมู่:ไนท์ออฟแชมเปียนส์
หมวดหมู่:มวยปล้ำอาชีพในปี พ.ศ. 2554‎
หมวดหมู่:กีฬาในบัฟฟาโล (รัฐนิวยอร์ก)
แม่แบบ:เหตุการณ์ปัจจุบัน/2554 กรกฎาคม 23

* พบศพนักร้องอังกฤษ เอมี ไวน์เฮาส์ ที่บ้านของเธอในลอนดอน  (BBC)  (News24)
}
แผ่นดินไหวในจังหวัดคือทาฮ์ยา พ.ศ. 2554

แผ่นดินไหวในจังหวัดคือทาฮ์ยา พ.ศ. 2554 เป็นแผ่นดินไหวความรุนแรง 5.8 แมกนิจูด ซึ่งเกิดขึ้นในแผ่นดินใกล้กับพื้นที่ที่มีประชากรอาศัยอยู่หนาแน่นทางตะวันตกของประเทศตุรกี เมื่อเวลา 23:15 น. ตามเวลาออมแสงยุโรปตะวันออก ของวันที่ 19 พฤษภาคม พ.ศ. 2554 มีจุดศูนย์กลางแผ่นดินไหวอยู่ทางตะวันออกของซีมัฟ เกิดขึ้นที่ระดับความลึกประมาณ 9.1 กิโลเมตร ซึ่งส่งผลทำให้เกิดแรงสั่นสะเทือนอย่างรุนแรงในพื้นที่ส่วนใหญ่ของจังหวัดคือทาฮ์ยา
แผ่นดินไหวครั้งนี้ก่อให้เกิดความตื่นตระหนกในหมู่ประชากรท้องถิ่น และกระแสไฟฟ้าถูกตัดขาดในหลายส่วนของเมืองซีมัฟ โรงพยาบาลแห่งหนึ่งในเมืองได้รายงานตัวเลขผู้ได้รับบาดเจ็บไม่ทราบจำนวน และอาคารบางหลังได้รับความเสียหาย ในซีมัฟ มีหนึ่งคนเสียชีวิตหลังถูกบล็อกคอนกรีตกระแทก แผ่นดินไหวดังกล่าวเกิดขึ้นหลังแผ่นดินไหวนำขนาดอ่อน ๆ กว่า 450 ครั้ง โดยครั้งที่มีความรุนแรงสูงสุดนั้นวัดได้ 4.6 แมกนิจูด


**อ้างอิง**
คือทาฮ์ยา
หมวดหมู่:แผ่นดินไหวในประเทศตุรกี
ไข้เลือดออกจากไวรัส

ไข้เลือดออกจากไวรัส (viral hemorrhagic fever, VHFs) เป็นกลุ่มของโรคที่เกิดกับสัตว์และมนุษย์ที่เกิดจากไวรัสชนิดอาร์เอ็นเอไวรัสสี่แฟมิลี ได้แก่อาเรนาไวริดี ฟิโลไวริดี บุนยาไวริดี และฟลาวิไวริดี ไข้เลือดออกในกลุ่มนี้ทุกชนิดมีลักษณะทำให้ผู้ป่วยมีไข้และมีเลือดออกผิดปกติ และอาจดำเนินโรครุนแรงทำให้มีไข้สูง ช็อค และเสียชีวิตได้ทั้งหมด โรคในกลุ่มนี้บางโรคมีอาการไม่รุนแรง เช่น Scandinavien nephropathia epidemica ในขณะที่บางโรค เช่นอีโบลา ทำให้มีโรครุนแรงถึงขั้นเสียชีวิตได้ง่าย
ไข้เลือดออกเดงกีซึ่งระบาดในประเทศไทย และเป็นที่รู้จักในชื่อ "ไข้เลือดออก" ก็เป็นโรคไข้เลือดออกที่เกิดจากไวรัสชนิดหนึ่ง
หลวงพ่อแช่ม อินฺทโชโต

== ประวัติ**
หลวงพ่อแช่ม อินทโชโต  หรือ หลวงพ่อแช่ม  วัดตาก้อง  เกิดปี พ.ศ. 2405 ตรงกับรัชสมัยพระบาทสมเด็จพระจอมเกล้าเจ้าอยู่หัว ในวัยหนุ่มท่านมักท่องเที่ยวไปอย่างคึกคะนอง จนกระทั่งอายุครบ 20 ใน พ.ศ. 2425 ท่านก็ได้อุปสมบท ณ วัดพะเนียงแตก โดยมีพระครูอุตรการบดี (ทา โสณุตฺตโร) เป็นพระอุปัชฌาย์  ในขณะนั้นหลวงพ่อทาเป็นพระเกจิที่เรืองเวทวิทยาคม หลวงพ่อแช่มจึงได้รับการถ่ายทอดวิทยาคมต่าง ๆ ไว้มากมาย โดยเฉพาะการเจริญกรรมฐานตามแบบโบราณจารย์ หลังจากนั้นท่านได้ย้ายไปจำพรรษาอยู่ที่วัดตาก้อง และได้ออกธุดงค์ไปนมัสการพระปฐมเจดีย์ พระแท่นดงรัง พระพุทธบาทสระบุรี และได้ไปนมัสการเจดีย์ชเวดากองที่ประเทศพม่า และได้ศึกษาวิชาความรู้เพิ่มเติมจาก พวกชาวไทย พม่า กะเหรี่ยง และมอญ เป็นต้น

**พระเครื่องยอดนิยม**
วัตถุมงคลที่ท่านปลุกเสกมีดังนี้  
# เหรียญพระเจ้า 16 พระองค์ เป็นรูปหลวงพ่อแช่มนั่งทับปืนไขว้
# พระผงดินหน้าตะโพน
# กุมารดูดรก
# ตะกรุดไม้รวก
# มหาอุตม์
# ผ้ายันต์
# เสื้อยันต์แดง   

**มรณภาพ**
หลวงพ่อแช่มมรณภาพปี พ.ศ. 2490 สิริอายุได้ 85 ปี พรรษา 65 

**อ้างอิง**
 หนังสือบุญทิ้ง ประวัติหลวงพ่อแช่ม วัดตาก้อง- หลวงพ่อแช่ม อินทโชโต date=2016-03-04 - พระเครื่องหลวงพ่อแช่ม วัดตาก้อง date=2011-09-06 - วัตถุมงคลหลวงพ่อแช่มfix-attempted=yes - ประวัติและเครื่องรางของขลังfix-attempted=yes 
หมวดหมู่:เจ้าอาวาสวัดในจังหวัดนครปฐม
หมวดหมู่:เกจิอาจารย์
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากอำเภอเมืองนครปฐม
ช็อก

ภาวะช็อก (shock, circulatory shock) เป็นภาวะทางการแพทย์ซึ่งอันตรายและมีอันตรายถึงชีวิต เกิดขึ้นเมื่อเนื้อเยื่อในร่างกายได้รับออกซิเจนไม่เพียงพอต่อความต้องการ ในระยะแรกส่วนใหญ่ทำให้มีระดับออกซิเจนในเนื้อเยื่อต่าง ๆ ไม่เพียงพอ ทำให้เนื้อเยื่อเหล่านี้ทำงานได้ไม่ปกติ  ทั้งนี้เมื่อพิจารณาว่าการลำเลียงออกซิเจนและสารอาหารไปยังเซลล์และเนื้อเยื่อต่าง ๆ อาศัยเลือด การลดลงของการไหลของเลือดจึงทำให้การนำออกซิเจนและสารอาหารไปเลี้ยงเนื้อเยื่อและเซลล์ต่าง ๆ ลดลงไปด้วย จึงเป็นสาเหตุที่สำคัญสาเหตุหนึ่งของช็อก
ภาวะช็อกถือเป็นภาวะฉุกเฉินทางการแพทย์ เป็นสาเหตุการเสียชีวิตที่สำคัญที่สุดสาเหตุหนึ่งในผู้ป่วยหนัก ผลของภาวะช็อกมีหลายอย่าง ทั้งหมดสัมพันธ์กับภาวะซึ่งระบบไหลเวียนโลหิตทำหน้าที่ได้ไม่เพียงพอ เช่น อาจทำให้มีออกซิเจนในเลือดต่ำ หรือหัวใจหยุดเต้นได้
อาการแสดงที่สำคัญของภาวะช็อกคือหัวใจเต้นเร็ว หายใจเร็ว ซึ่งเป็นกลไกตอบสนองทดแทนความบกพร่องของระบบไหลเวียน ความดันเลือดต่ำ และอาการแสดงของความไม่เพียงพอของการกำซาบที่อวัยวะส่วนปลาย (ภาวะซึ่งอวัยวะต่าง ๆ ได้รับออกซิเจนไม่เพียงพอต่อความต้องการจนสูญเสียการทำงาน) เช่น ปัสสาวะออกน้อย (ไตทำงานลดลง) สับสนหรือซึมลง (สมองทำงานลดลง) เป็นต้น ทั้งนี้มีหลายภาวะที่ความดันเลือดของผู้ป่วยอาจปกติ แต่เนื้อเยื่อต่าง ๆ ยังได้รับออกซิเจนไม่เพียงพอต่อความต้องการ ถือว่าอยู่ในภาวะช็อก ดังนั้นผู้ป่วยช็อกไม่จำเป็นต้องมีความดันเลือดต่ำเสมอไป
อันตรายอย่างหนึ่งของภาวะช็อกคือกลไกป้อนกลับทางบวกซึ่งเกิดขึ้นต่อเนื่องสามารถทำให้ภาวะช็อกที่เป็นอยู่แล้วนั้นแย่ลงไปอีกได้ เมื่อร่างกายเกิดภาวะช็อกขึ้นแล้วไม่ได้รับการรักษาที่เหมาะสมหรือทันเวลา มักจะแย่ลงไปเรื่อย ๆ ดังนั้นการรักษาที่ทันท่วงทีจึงมีความสำคัญมาก
ภาวะช็อกทางการแพทย์นั้นหมายถึงภาวะซึ่งเนื้อเยื่อได้รับออกซิเจนไม่เพียงพอดังกล่าว ซึ่งแตกต่างและไม่ควรสับสนกับภาวะช็อกทางอารมณ์ โดยภาวะทั้งสองไม่มีความสัมพันธ์กันโดยตรงแต่อย่างใด

**อาการและอาการแสดง**
อาการของผู้ป่วยช็อกอาจแตกต่างกันไปในแต่ละคน ผู้ป่วยบางคนอาจมีอาการเพียงเล็กน้อยสังเกตได้ยากเช่นอาการสับสนหรืออ่อนแรงเป็นต้น แต่โดยทั่วไปแล้วอาการแสดงที่พบบ่อยที่สุดของผู้ป่วยภาวะช็อกทุกประเภทคือการมีความดันเลือดต่ำ ปัสสาวะอกน้อย และสับสน ซึ่งก็ไม่จำเป็นจะต้องพบในผู้ป่วยช็อกทุกคน แม้อาการชีพจรเร็วจะพบได้บ่อย แต่ผู้ป่วยที่ใช้ยาเบตาบล็อกเกอร์ ผู้ป่วยที่เป็นนักกีฬามีร่างกายแข็งแรงมาก และผู้ป่วยช็อกจากการเสียเลือดในช่องท้อง 30% อาจมีอัตราเต้นของหัวใจปกติหรือค่อนข้างต่ำได้ ช็อกบางประเภทอาจมีอาการจำเพาะของประเภทนั้น ๆ ได้

**ช็อกจากการขาดสารน้ำ**
ภาวะช็อกที่เกิดจากการลดลงของปริมาตรเลือดยังผล ทำให้มีอาการได้ดังนี้
*ชีพจรเบา เร็ว เนื่องจากมีปริมาตรเลือดลดลงและหัวใจเต้นเร็ว
*ผิวหนังแห้ง เย็น เนื่องจากมีการหดตัวของหลอดเลือดฝอยผิวหนัง
*หายใจตื้นและเร็วเนื่องจากระบบประสาทอัตโนมัติซิมพาเธติกถูกกระตุ้นและมีภาวะเลือดเป็นกรด
*อุณหภูมิกายต่ำเนื่องจากการกำซาบลดลงและมีการเสียความร้อนไปทางเหงื่อ
*กระหายน้ำ ปากแห้ง เนื่องจากสารน้ำในร่างกายลดลง
*ผิวเย็นและเป็นลาย (cutis marmorata) โดยเฉพาะแขนขา เนื่องจากเลือดไปเลี้ยงผิวหนังได้ไม่เพียงพอ
ความรุนแรงของภาวะช็อกที่เกิดจากการขาดสารน้ำหรือเลือดสามารถแบ่งออกได้เป็น 4 ระยะ ตามอาการแสดงทางกาย ซึ่งสามารถนำไปประเมินปริมาณของสารน้ำที่สูญเสียไปได้

**อ้างอิง**

**แหล่งข้อมูลอื่น**
หมวดหมู่:เวชบำบัดวิกฤต
หมวดหมู่:ภาวะฉุกเฉินทางการแพทย์
หมวดหมู่:สาเหตุการเสียชีวิต
ช็อก (แก้ความกำกวม)

ช็อก (shock) อาจหมายถึง- ช็อก, ภาวะที่เนื้อเยื่อของร่างกายขาดออกซิเจน ทำให้อวัยวะต่าง ๆ ทำงานผิดปกติ มีอาการ เช่น หมดสติ สาเหตุที่พบบ่อย เช่น การเสียเลือด- ปฏิกิริยาเฉียบพลันต่อความเครียด, ภาวะที่ร่างกายถูกกระทบจิตใจอย่างรุนแรง เป็นต้น จนทำให้เป็นลมหรือหมดสติในทันที
ทาการาซูกะ

ทาการาซูกะ (Takarazuka-shi) เป็นนครในจังหวัดเฮียวโงะ ประเทศญี่ปุ่น 30 นครนี้มีประชากรประมาณ 224,054 คนใน 96,463 ครัวเรือน และความหนาแน่นประชากรที่ 2,200 คนต่อตารางกิโลเมตร ตัวนครมีขนาดพื้นที่ทั้งสิ้น sqmi

**ประชากร**
จากข้อมูลสำมะโนญี่ปุ่น ประชากรในทาการาซูกะเพิ่มขึ้นอย่างคงที่ตั้งแต่คริสต์ทศวรรษ 1950

**การเดินทาง**

**รถไฟ**
20px บริษัทรถไฟญี่ปุ่นตะวันตก - สายฟูกูจิยามะ-  นากายามาเดระ -  บริษัทรถไฟญี่ปุ่นตะวันตก -  ทาเกดาโอะ 
25px รถไฟฮันกีว - สายหลักทาการาซูกะ- เฮียวโงะ -  นากายามะ-คันนน - เมฟุ-จินจะ -  คิโยชิโคจิน - ฮันกีว ทาการาซูกะ 
25px รถไฟฮันกีว - Imazu Line- ฮันกีว ทาการาซูกะ - ทาการาซูกะ-มินามิงูจิ - ซากาเซงาวะ - โอบายาชิ - นิงาวะ 

**ทางหลวง**
 alt=  ทางด่วนชูโงกุ- alt= ทางด่วนชิง-เมชิน
*176

**เมืองพี่น้อง**
ทาการาซูกะเป็นเมืองพี่น้องกับเมืองดังนี้:
*AUT อัลเซอกรุนท์ ประเทศออสเตรีย
*USA อะกัสตา สหรัฐ

**อ้างอิง**

**แหล่งข้อมูลอื่น**
เว็บไซต์ทางการนครทาการาซูกะ ja
*เว็บไซต์ทางการนครทาการาซูกะ - Takarazuka Revue - พิพิธภัณฑ์มังงะโอซามุ เทซูกะ ja
*900265
หมวดหมู่:นครในจังหวัดเฮียวโงะ
หมวดหมู่:จิตวิทยาคลินิก

หมวดหมู่:สาขาย่อยทางจิตวิทยา
หมวดหมู่:สาขาวิชาที่เกี่ยวข้องกับจิตเวช
หมวดหมู่:สุขภาพจิต
เทเมฟอส

เทเมฟอส (Temefos, Temephos) หรือในชื่อการค้าว่า อะเบท (Abate) หรือทรายอะเบท เป็นสารฆ่าตัวอ่อนแมลงชนิดออร์กาโนฟอสเฟตอย่างหนึ่ง ใช้สำหรับกำจัดตัวอ่อนแมลงจากแหล่งน้ำ เช่น ตัวอ่อนของยุง, midge และ black fly
เช่นเดียวกับสารออร์กาโนฟอสเฟตอื่นๆ เทเมฟอสมีผลต่อระบบประสาทกลางโดยการยับยั้งเอนไซม์โคลีนเอสเทอเรส ซึ่งสำหรับตัวอ่อนแมลงนั้นเป็นพิษร้ายแรงทำให้เสียชีวิตก่อนที่จะโตเต็มวัยได้
มีการใช้เทเมฟอสอย่างแพร่หลายในประเทศกำลังพัฒนาที่มีการระบาดของโรคที่ติดต่อโดยมีแมลงเป็นพาหะโดยเฉพาะไข้เลือดออกเด็งกี ทั้งโดยภาครัฐและภาคประชาชน โดยใช้ใส่ลงในบริเวณน้ำนิ่งหรือแหล่งน้ำขังที่ไม่สามารถกำจัดได้ เพื่อยับยั้งการแพร่พันธุ์ของยุงลาย

**อ้างอิง**

**แหล่งข้อมูลอื่น**
  NIOSH Pocket Guide to Chemical Hazards-  International Chemical Safety Cards-  Official product site
หมวดหมู่:Organophosphate insecticides
หมวดหมู่:Anticholinesterases
หมวดหมู่:ไทโออีเทอร์
หมวดหมู่:Phosphorothioates
โรคแฮนด์-ชุลเลอร์-คริสเตียน

Hand–Schüller–Christian disease เป็นโรคซึ่งทำให้มี Langerhans cell histiocytosis หลายตำแหน่ง (multifocal)
ผู้ป่วยจะมีอาการสามอย่าง (triad) ได้แก่ ตาโปน (exophthalmos), รอยโรคสลายกระดูก (มักพบในกะโหลกศีรษะ) และเบาจืด (เกิดจากมีเซลล์เข้าไปแทรกในก้านต่อมใต้สมอง)
ได้ชื่อจาก ALgred Hand, Artur Shuller และ Henry Asbury Christian

**อ้างอิง==
โรแบร์ตู การ์ลุส

โรแบร์ตู การ์ลุส ดา ซิลวา รอชา (Roberto Carlos da Silva Rocha; เกิดวันที่ 10 เมษายน ค.ศ. 1973) เป็นอดีตนักฟุตบอลชาวบราซิล
การ์ลุสเริ่มเล่นให้กับทีมชาติบราซิลในปี ค.ศ. 1992 และติดทีมชาติไปเล่นฟุตบอลโลกถึง 3 สมัย โดยช่วยให้ทีมชาติบราซิลเข้าสู่รอบชิงชนะเลิศฟุตบอลโลก 1998 ที่ประเทศฝรั่งเศส ก่อนจะประสบความสำเร็จสูงสุดกับทีมชาติด้วยการคว้าแชมป์ฟุตบอลโลก 2002 ที่ประเทศญี่ปุ่น และติดทีมรวมดาราฟุตบอลโลก ในปี 1998 และ 2002 จุดเด่นการเล่นของเขาคือเทคนิคที่ยอดเยี่ยม ความเร็ว และลูกยิงฟรีคิกที่ทรงพลัง 
สำหรับการเล่นในระดับสโมสร โรแบร์ตู การ์ลุส เล่นฟุตบอลในทวีปยุโรปครั้งแรกกับสโมสรอินเตอร์มิลาน ในกัลโชเซเรียอา อิตาลี จากนั้นเขาย้ายมาเล่นในลาลิกา สเปนกับสโมสรฟุตบอลเรอัลมาดริด โดยเขาอยู่กับเรอัลมาดริดนานถึง 11 ปี ลงสนามให้สโมสรเมื่อรวมทุกรายการไป 584 นัด และยิงได้ 71 ประตู ประสบความสำเร็จด้วยการคว้าแชมป์ลาลิกา 4 สมัย, แชมป์ยูฟ่าแชมเปียนส์ลีก 3 สมัย และคว้าแชมป์ฟุตบอลชิงแชมป์สโมสรโลก 2 สมัย และได้รับรางวัลนักฟุตบอลยอดเยี่ยมของโลกแห่งปีอันดับที่ 2 ในปี 1997
การ์ลุสเริ่มต้นอาชีพของเขาให้กับบราซิลในฐานะกองหน้า แต่ใช้เวลาส่วนใหญ่ในอาชีพการงานในฐานะแบ็กซ้าย และได้รับการขนานนามว่าเป็น ผู้เชี่ยวชาญด้านฟรีคิกตลอดอาชีพของเขา จังหวะโค้งของเขาวัดได้เร็วกว่า 105 ไมล์ต่อชั่วโมง หรือ 169 กม./ชม.
โรแบร์ตู การ์ลุสถือเป็น 1 ในนักฟุตบอล 15 คนที่ลงแข่งในยูฟ่าแชมเปียนส์ลีกมากกว่า 100 นัด

**อ้างอิง**

**แหล่งข้อมูลอื่น**
  Fansite website pt-  Profile on Anzhi Makhachkala's official website
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นโซซีเยดาจีอิสโปร์ชีวาปัลเมย์รัส
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นอิสโปร์ชีกลูบีโกริงชังส์เปาลิสตา
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:บุคคลจากรัฐเซาเปาลู
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ฟีฟ่า 100
หมวดหมู่:ผู้เล่นในกังเปโอนาตูบราซีเลย์รูแซรียีอา
แม่แบบ:เหตุการณ์ปัจจุบัน/2554 กรกฎาคม 24

* เกิดเหตุเฮลิคอปเตอร์ 3 ลำตกต่อเนื่อง ในอำเภอแก่งกระจาน จังหวัดเพชรบุรี  (คมชัดลึก)
}
จะงอยแอฟริกา

จะงอยแอฟริกา (القرن الأفريقي‎, Horn of Africa, หรือเรียกในชื่อ แอฟริกาตะวันออกเฉียงเหนือ หรือ คาบสมุทรโซมาลี) เป็นคาบสมุทรในแอฟริกาตะวันออกที่มีแผ่นดินยื่นเข้าไปในทะเลอาหรับหลายร้อยกิโลเมตร และตั้งอยู่ทางด้านใต้ของอ่าวเอเดน เป็นส่วนที่อยู่ทางตะวันออกสุดของทวีปแอฟริกา จะงอยแอฟริกาเป็นที่ตั้งของประเทศเอริเทรีย, จิบูตี, เอธิโอเปีย และโซมาเลีย จะงอยแอฟริกาครอบคลุมพื้นที่ประมาณ 2,000,000 กม.2 และมีประชากรอยู่อาศัยราว 100 ล้านคน (ในเอธิโอเปียมากที่สุด 85 ล้านคน)
การข้ามทะเลแดง

**อ้างอิง**

**แหล่งข้อมูลอื่น**
 History of the Horn of Africa- Horn of Africa News Agency date=2005-12-12 - WWF- Somali Acacia-Commiphora bushlands and thickets- Horn of Africa Biodiversity Hotspot- African Wild Dog Conservancy's Biodiversity Hotspots Page- CIA World Factbook: Djibouti date=2014-07-02 - CIA World Factbook: Eritrea date=2020-05-15 - CIA World Factbook: Ethiopia date=2018-12-24 - CIA World Factbook: Somalia date=2016-07-01 - A 'Child Alert' issued by UNICEF for the Horn of Africa date=2018-12-15 - Yemen Horn of Africa Link date=2009-07-13 - Combined Joint Task Force - Horn of Africa official website date=2006-12-08 - CFR.org Interactive Map: Horn of Africa date=2009-02-05 
หมวดหมู่:ธรณีสัณฐานในทวีปแอฟริกา
หมวดหมู่:อ่าวเอเดน
หมวดหมู่:ทะเลแดง
หมวดหมู่:คาบสมุทร
วิทยาลัยพยาบาลบรมราชชนนี กรุงเทพ

วิทยาลัยพยาบาลบรมราชชนนี กรุงเทพ คณะพยาบาลศาสตร์ สถาบันพระบรมราชชนก กระทรวงสาธารณสุข เป็นสถาบันการศึกษาพยาบาลแห่งแรกของกระทรวงสาธารณสุข และเป็นสถาบันการศึกษาพยาบาลที่เก่าแก่เป็นอันดับ3ของประเทศ เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี และหลักสูตรประกาศนียบัตรการพยาบาลเฉพาะทางอีกหลายสาขา

**ประวัติวิทยาลัย**
วิทยาลัยพยาบาลบรมราชชนนี กรุงเทพ เดิมชื่อโรงเรียนพยาบาลผดุงครรภ์และอนามัย ตั้งขึ้นโดยความริเริ่มของพันโท หลวงนิตย์เวชชวิศิษฏ์ ในขณะดำรงตำแหน่งอธิบดีกรมการแพทย์ เพื่อแก้ปัญหาการขาดแคลนพยาบาล ในยุคสงครามโลกครั้งที่ 2 โดยรับนักศึกษารุ่นแรกจำนวน 24 คน เข้าศึกษาที่โรงพยาบาลกลาง เมื่อวันที่ 27 พฤษภาคม 2489  ต่อมาเมื่อวันที่ 3 มิถุนายน พ.ศ. 2489 ได้ย้ายจากโรงพยาบาลกลางมาที่โรงพยาบาลหญิง(โรงพยาบาลราชวิถี)โดยมีคุณแม่มณี สหัสสานนท์ เป็นอาจารย์ ผู้ปกครอง และอาจารย์เพี้ยน พูนสุวรรณ เป็นอาจารย์สอนพยาบาลท่านแรกปีพุทธศักราช 2491 กรมการแพทย์ได้รับอนุมัติเงินงบประมาณจึงรับโอนโรงพยาบาลหญิงจากเทศบาลนครกรุงเทพมาอยู่บ้านเลขที่ 2/1 ถนนพญาไท เขตพญาไท กรุงเทพมหานครปีพุทธศักราช 2493 ได้จัดซื้อที่ดินพร้อมอาคารเรียนจาก โรงเรียนสัตวแพทย์ กรมแพทย์ทหารบก เพื่อใช้เป็นที่เรียนของนักเรียนพยาบาล พร้อมจัดสร้างหอพักสำหรับนักเรียนพยาบาลในบริเวณด้านหลังของโรงพยาบาลหญิงปีพุทธศักราช 2516 กระทรวงสาธารณสุขได้ปรับโครงสร้างการบริหารงาน โดยได้โอนวิทยาลัยพยาบาล มาสังกัดกองงานวิทยาลัยพยาบาล สำนักงานปลัดกระทรวง กระทรวงสาธารณสุข และเปลี่ยนชื่อเป็น "วิทยาลัยพยาบาลกรุงเทพ" ในขณะนั้นปีพุทธศักราช 2536 ได้มีพระราชกฤษฎีกาให้รวมกองงานวิทยาลัยพยาบาล และกองฝึกอบรม สำนักงานปลัดกระทรวง กระทรวงสาธารณสุข เป็น หน่วยงานใหม่ ใช้ชื่อว่า สถาบันพัฒนากำลังคน-ด้านสาธารณสุข ต่อมาพระบาทสมเด็จพระเจ้าอยู่หัวพระราชทานนามว่า สถาบันพระบรมราชชนก เมื่อวันที่ 3 มกราคม 2539วันที่ 14 กุมภาพันธ์ พุทธศักราช 2537 สมเด็จพระศรีนครินทราบรมราชชนนี​ พระราชทาน ชื่อวิทยาลัยพยาบาลในสังกัด สถาบันพระบรมราชชนก ว่า วิทยาลัยพยาบาลบรมราชชนนี และต่อท้าย ชื่อจังหวัดที่เป็นที่ตั้ง และมีพระบรมราชานุญาตให้ใช้อักษรพระนามาภิไธยย่อ "สว" เป็นเครื่องหมาย ประจำวิทยาลัย วิทยาลัยพยาบาลกรุงเทพ จึงเปลี่ยนชื่อเป็น วิทยาลัยพยาบาลบรมราชชนนี กรุงเทพ ตั้งแต่นั้นเป็นต้นมา
พุทธศักราช 2540 
วิทยาลัยพยาบาลบรมราชชนนี กรุงเทพ ได้เป็นสถาบันสมทบ ภาควิชาพยาบาลศาสตร์ คณะแพทยศาสตร์ โรงพยาบาลรามาธิบดี มหาวิทยาลัยมหิดล (ประกาศในพระราชกิจจานุเบกษา หน้า ๑๕ เล่ม ๑๑๔ ตอนพิเศษ ๕๔ ง. วันที่ ๓๐ มิถุนายน พ.ศ. ๒๕๔๐) 
ดังนั้นบัณฑิตที่จบการศึกษาจากวิทยาลัยพยาบาลบรมราชชนนี กรุงเทพ จึงรับปริญญาพยาบาลศาสตรบัณฑิตจากมหาวิทยาลัยมหิดล จนถึงปีการศึกษา 2562
พุทธศักราช 2562
ต่อมาราชกิจจานุเบกษาเล่ม 136 ตอนที่ 43 ก หน้า 50 ได้ประกาศให้ใช้พระราชบัญญัติสถาบันพระบรมราชชนก พ.ศ. 2562 โดยให้สถาบันพระบรมราชชนกเป็นสถาบันอุดมศึกษาเฉพาะทางด้านวิทยาศาสตร์สุขภาพ มีฐานะเป็นนิติบุคคลและเป็นส่วนราชการตามกฎหมายว่าด้วยวิธีการงบประมาณ อยู่ภายใต้สังกัดกระทรวงสาธารณสุข จึงทำให้บัณฑิตจะได้รับปริญญาจาก สถาบันพระบรมราชชนก โดยตรง

**หลักสูตร**

**อ้างอิง**
กรุงเทพ
หมวดหมู่:สถาบันพระบรมราชชนก
หมวดหมู่:สถาบันอุดมศึกษาในกรุงเทพมหานคร